Arly Nielsen arly1807@gmail.com

**Bestyrelsesmøde i MARTEC Maskinmesterklub**

Sendt: ti 25-09-2018 17:03

Til: Jens Haislund <jenshaislund@outlook.dk>; Lars <larsmia@jensen.mail.dk>; Jan Gundestrup <jan.gundestrup@oncable.dk>; Per F. Kølbak <per@koelbak.dk>; Steen Madsen <tasm@mail.dk>

Hej med jer!

Tiden for **generalforsamlingen i MARTEC Maskinmesterklub** nærmer sig, og på sidste bestyrelsesmøde (16.-01.-2018 kl. 19.30) har vi aftalt, at vi skal afholde et planlagt bestyrelsesmøde:

**tirsdag den 02. oktober kl. 19.00 i MARTEC’s kantine**

Jeg håber selvfølgelig, at alle kan komme, for der er jo en del, vi skal diskutere; men hvis I ikke kan deltage, **vil jeg meget gerne have jeres mening om dagsordenens enkelte punkter, hvis I har en afklaret holdning til dem. Helst på mail inden bestyrelsesmødets afholdelse**, så vi kan tage hensyn til jeres mening, inden endelig beslutning træffes på mødet.

Bestyrelsesmødet vil næsten udelukkende dreje sig om generalforsamlingens afvikling, og jeg foreslår derfor, at mødets dagsorden bliver som følger:

1. Fastlæggelse af dato for generalforsamlingen (indtil videre har vi aftalt **lørdag den 03. november**, og i så fald skal indkaldelsen til generalforsamlingen **udsendes senest lørdag den 06. oktober**). Hvis der ikke er vægtige argumenter imod det, foreslår jeg, at vi holder fast i datoen.
2. Gennemgang af de enkelte valgprocedurer, som de er beskrevet i vedtægten.

På valg: Bestyrelsesmedlem: **Jan Gundestrup**

Bestyrelsesmedlem: **Luise Szilagyi**

Bestyrelsessuppleant: **Lars Engesgaard Jensen**

Gennemgang af de enkelte punkter i generalforsamlingens dagsorden.

* 1. Valg af dirigent (Jeg synes, at bestyrelsen skal foreslå f.eks. Povl Erik von Lillienskjold. Han har prøvet det mange gange før, og er erfaren på området)
	2. Bestyrelsens beretning (**Arly** aflægger beretning for året)
	3. Fremlæggelse af regnskab til godkendelse (**Per** fremlægger det reviderede og godkendte regnskab, underskrevet af kassereren, revisoren og formanden) **Husk at få regnskabet godkendt af revisor i god tid til underskrivelse.**
	4. Indkomne forslag (Jeg har to forslag):
		1. §5 Stk. 5. Generalforsamlingen vælger formand og 1 bestyrelsesmedlem på ulige år samt 2 bestyrelsesmedlemmer og 1 bestyrelsessuppleant på lige år.

Ændres til: Generalforsamlingen vælger formand og 1 bestyrelsesmedlem på ulige år samt kasserer og 1 bestyrelsesmedlem og 1 bestyrelsessuppleant på lige år.

Og som følge heraf:

§5 Stk. 1 Bestyrelsen består af 5 medlemmer. Generalforsamlingen vælger formand og 3 bestyrelsesmedlemmer. MARTEC’s fastansatte vælger 1 bestyrelsesmedlem.

Ændres til: Bestyrelsen består af 5 medlemmer. Generalforsamlingen vælger formand og kasserer samt 2 bestyrelsesmedlemmer. MARTEC’s fastansatte vælger 1 bestyrelsesmedlem.

§5 Stk. 3. Bestyrelsen konstituerer sig selv med næstformand, kasserer og sekretær.

Ændres til: Bestyrelsen konstituerer sig selv med næstformand og sekretær.

Begrundelsen for ændringen er, at kassereren er en meget vigtig funktion, og i øvrigt kender jeg ingen andre foreninger, hvor kassereren ikke vælges direkte på generalforsamlingen.

* + 1. §6 Stk. 1. Foreningens højeste myndighed er generalforsamlingen, som holdes én gang årligt, inden for perioden fra 1. oktober til 30. november.

Ændres til: Foreningens højeste myndighed er generalforsamlingen, som holdes én gang årligt i årets første kvartal.

Begrundelsen for ændringen er, at som det er nu, vil det altid være et gammelt regnskab (næsten et år gammelt) som vi får præsenteret på generalforsamlingen. Ved at flytte generalforsamlingen til årets første kvartal, vil regnskabet være aktuelt og vise klubbens reelle økonomi lige nu.

* 1. Valg af bestyrelse. På valg er: Bestyrelsesmedlem: **Jan Gundestrup**

Bestyrelsesmedlem: **Luise Szilagyi**

* 1. Valg af suppleant. På valg er: Bestyrelsessuppleant: **Lars E. Jensen**
	2. Valg af revisor og revisorsuppleant På valg er Revisor: **Carsten Johannesen**

Revisorsuppleant: **Edel Stegemeyer**

* 1. Fastlæggelse af kontingent (Jeg synes, at bestyrelsen skal foreslå at fastholde kontingentet på 250 kr. om året, da det ser ud til at balancere med omkostningerne ved klubbens drift)
	2. Debat om forslag til ture og virksomhedsbesøg i de kommende år? (Vi får værdifuldt input fra generalforsamlingen)
	3. Eventuelt
1. Umiddelbart efter generalforsamlingen foreslår jeg, at vi holder det konstituerende bestyrelsesmøde, medens vi alle er til stede. Så er det til en side, og bestyrelsen er funktionsdygtig med det samme!
2. Arrangementet efter generalforsamlingen. *Hvordan vil vi gerne have festen til at forløbe i år?*
	1. Velkomstdrink. *Er der nogen forslag?*
	2. Mad – natmad. *Er der nogen forslag?*
	3. Musik. *Er der nogen forslag?*
	4. Pris. *Hvad skal det hele koste?*
3. Klargøring til fest i kantinen. *Hvordan forbereder vi os til festen? Opstilling af borde og stole osv. Hvordan fordeler vi os? Hvem skal vi have fat i? Hvem gør hvad?*
4. Eventuelt

Jeg regner selvfølgelig med, at vi stiller med fuldt hold til bestyrelsesmødet (måske med undtagelse af det sejlende personel, som jeg i stedet regner med at få en mail fra), for som I kan se, er der mange ting der skal diskuteres og afklares, og **jeg vil derfor bede jer om at læse det hele grundigt igennem**, og **afklare jeres holdning til de enkelte punkter**, herunder **om man er interesseret i at modtage genvalg eller ej**. På den måde kan vi effektivisere mødet, så vi ikke skal bruge hele aftenen på at diskutere petitesser.

Mødet forventes at vare ca. 1 time.

Med venlig hilsen

Maskinmester og formand

Arly Nielsen